**Ministru kabineta noteikumu projekta “Noteikumi par vidējās apdrošināšanas iemaksu algas aprēķināšanu valsts sociālās apdrošināšanas pabalstu apmēra noteikšanai, pabalstu piešķiršanu un izmaksu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Noteikumi par vidējās apdrošināšanas iemaksu algas aprēķināšanu valsts sociālās apdrošināšanas pabalstu apmēra noteikšanai, pabalstu piešķiršanu un izmaksu” (turpmāk – noteikumu projekts) izstrādāts, pamatojoties uz:* likuma "Par apdrošināšanu bezdarba gadījumam" 8. panta trešo daļu;
* likuma "Par maternitātes un slimības apdrošināšanu" 31. panta trešo daļu.

Noteikumu projekta mērķis ir harmonizēt un vienādot vidējās apdrošināšanas iemaksu algas aprēķināšanu valsts sociālās apdrošināšanas pabalstu (maternitātes pabalstam, paternitātes pabalstam, vecāku pabalstam, slimības pabalstam, bezdarbnieka pabalstam un apbedīšanas pabalstam) apmēra noteikšanai, reglamentēt šo pabalstu piešķiršanas un izmaksas kārtību, kā arī noteikt kārtību, kādā persona atmaksā speciālajā valsts sociālās apdrošināšanas budžetā bezdarbnieka pabalsta summu gadījumā, kad uz tiesas sprieduma vai iestādes lēmuma pamata personai samaksāta darba samaksa par darba piespiedu kavējuma laiku, kurā saņemts bezdarbnieka pabalsts.Noteikumu projektā noteikts, ka Ministru kabineta noteikumi stāsies spēkā vienlaikus ar iepriekš minēto likumu normu, kurā noteikts deleģējums Ministru kabinetam izdot noteikumus, stāšanos spēkā - 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par apdrošināšanu bezdarba gadījumam" 8.panta trešā daļa un likuma "Par maternitātes un slimības apdrošināšanu" 31.panta trešā daļa, kurās noteikts, ka Ministru kabinets nosaka vidējās apdrošināšanas iemaksu algas aprēķināšanas nosacījumus un kārtību.Likuma "Par apdrošināšanu bezdarba gadījumam" 13.panta trešā daļa un likuma "Par maternitātes un slimības apdrošināšanu" 24.pants, kur noteikts, ka pabalstu piešķiršanu, aprēķināšanu un izmaksu Ministru kabineta noteiktajā kārtībā nodrošina Valsts sociālās apdrošionāšanas aģentūra (turpmāk – VSAA).Likuma "Par apdrošināšanu bezdarba gadījumam" 16.1 pants, kurā noteikts, ka, ja, izpildot attiecīgo tiesas spriedumu, tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu, no darba devēja par labu personai tiek piedzīta un izmaksāta atlīdzība par darba piespiedu kavējumu attiecīgajā bezdarbnieka pabalsta saņemšanas periodā, personai ir pienākums Ministru kabineta noteiktajā kārtībā atmaksāt valsts sociālās apdrošināšanas nodarbinātības speciālajā budžetā saņemtā bezdarbnieka pabalsta summu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Par maternitātes un slimības apdrošināšanu” regulē valsts sociālās apdrošināšanas pabalstu piešķiršanu, aprēķināšanu un izmaksu šajā likumā paredzētajos sociālā riska iestāšanās gadījumos. Saskaņā ar šo likumu tiek piešķirts un izmaksāts *maternitātes pabalsts, slimības pabalsts, paternitātes pabalsts, vecāku pabalsts un apbedīšanas pabalsts* (apdrošinātās personas nāves gadījumā vai apdrošinātās personas apgādībā bijuša ģimenes locekļa nāves gadījumā)*.*Likuma “Par apdrošināšanu bezdarba gadījumam” mērķis ir regulēt pakalpojumu piešķiršanu, ko paredz valsts sociālā apdrošināšana bezdarba gadījumam, t.i., *bezdarbnieka pabalsta un apbedīšanas pabalsta bezdarbnieka nāves gadījumā* piešķiršanu*.*Valsts sociālās apdrošināšanas pabalstu apmēra noteikšanai ņem vērā personas vidējo apdrošināšanas iemaksu algu. Saskaņā ar likuma “Par maternitātes un slimības apdrošināšanu" 31. panta trešo daļu un likuma “Par apdrošināšanu bezdarba gadījumam” 8. panta trešo daļu vidējās apdrošināšanas iemaksu algas aprēķināšanas kārtību valsts sociālās apdrošināšanas pabalstu aprēķināšanai nosaka Ministru kabinets. Proti, maternitātes pabalsta, slimības pabalsta, apbedīšanas pabalsta, paternitātes pabalsta un vecāku pabalsta gadījumā to nosaka Ministru kabineta 1998. gada 28. jūlija noteikumi Nr. 270 „Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība” (turpmāk – noteikumi Nr. 270), bet bezdarbnieka pabalsta un apbedīšanas pabalsta bezdarbnieka nāves gadījumā - Ministru kabineta 2008. gada 21. oktobra noteikumi Nr. 866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība” (turpmāk – noteikumi Nr. 866).Sociālās apdrošināšanas būtība ir apdrošināt personas risku zaudēt darba ienākumus sakarā ar sociālā riska (apdrošināšanas gadījuma) iestāšanos. Tas nozīmē, ka sociālās apdrošināšanas sistēmas ietvaros personai tiek izmaksāts valsts sociālās apdrošināšanas pabalsts, kas sedz daļu no personas gūtajiem ienākumiem, kādi tai bija sociālā riska iestāšanās brīdī un kurus tā nespēj iegūt sociālā riska iestāšanās dēļ.Valsts sociālās apdrošināšanas pabalsti garantē cilvēkam noteiktu ienākumu atvietojumu, zaudējot darba ienākumus - kļūstot par bezdarbnieku, slimības gadījumā, grūtniecības un dzemdību (maternitātes) periodā, tāpat arī zaudējot apgādnieku un citos gadījumos. Sociālās apdrošināšanas pabalstu apjoms ir individuāls un atkarīgs no saņēmēja iepriekš veiktajām valsts sociālās apdrošināšanas iemaksām.No 2020.gada 1.janvāra no likuma “Par maternitātes un slimības apdrošināšanu” un likuma “Par apdrošināšanu bezdarba gadījumam” tiek izslēgtas atsevišķas normas par vidējās apdrošināšanas iemaksu algas aprēķināšanu (likuma “Par maternitātes un slimības apdrošināšanu” - 31.panta otrā, ceturtā, piektā, sestā, septītā, astotā un devītā daļa; likuma “Par apdrošināšanu bezdarba gadījumam” – 8.panta piektā, sestā, septītā, astotā un devītā daļa), deleģējot Ministru kabinetam noteikt vidējās apdrošināšanas iemaksu algas aprēķināšanas nosacījumus (aprēkināšanas formulu, kritērijus atkarībā no veikto iemaksu apmēra, periodiskuma, pārtraukumiem utml.). Tāpat noteikumu projektā jāiekļauj normas, kas ar 2016. gada 23. novembra grozījumiem likumā “Par maternitātes un slimības apdrošināšanu” un likumā “Par apdrošināšanu bezdarba gadījumam” tika izslēgtas no šiem likumiem.Tā kā abu iepriekš minēto likumu normas, kurās ir deleģējums izdot Ministru kabineta noteikumus, tiek izteiktas jaunā redakcijā, noteikumi Nr. 270 un noteikumi Nr. 866 ar 2020. gada 1. janvāri zaudēs spēku un līdz 2019. gada 31. decembrim jāizstrādā jauni Ministru kabineta noteikumi par vidējās apdrošināšanas iemaksu algas aprēķināšanas nosacījumiem un piemērošanas kārtību, paredzot jaunus vidējās apdrošināšanas iemaksu algas valsts sociālās apdrošināšanas pabalstu aprēķināšanai noteikšanas nosacījumus, tai skaitā vidējās apdrošināšanas iemaksu algas apmēru, kas aprēķinā piemērojama gadījumos, kad apdrošināšanas iemaksu alga noteiktajā periodā apdrošinātai personai nav bijusi (piemēram, ja persona bijusi bērna kopšanas atvaļinājumā, atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājuma dēļ).Lai novērstu tiesību aktu sadrumstalotību, noteikumu Nr. 270 un noteikumu Nr. 866 normas tiek apvienotas vienos noteikumos, apvienojot arī normas par vidējās apdrošināšanas iemaksu algas aprēķināšanu. Visus noteikumu projektā minētos pabalstus, tāpat kā pašreiz, piešķirs, aprēķinās un izmaksās VSAA, piemērojot līdzšinējo kārtību.Noteikumu projekta I sadaļa ietver vispārīgos jautājumus, t.i., nosacījumus un kārtību, kādā aprēķina vidējo apdrošināšanas iemaksu algu slimības, maternitātes, paternitātes, vecāku, bezdarbnieka un apbedīšanas pabalsta apmēra noteikšanai, paredzot, ka slimības pabalsta, maternitātes pabalsta, paternitātes pabalsta, vecāku pabalsta, bezdarbnieka pabalsta apmēru nosaka, pamatojoties uz sociāli apdrošinātās personas vidējo apdrošināšanas iemaksu algu. Visos gadījumos, kad saskaņā ar šiem noteikumiem vidējā apdrošināšanas iemaksu alga un valsts sociālās apdrošināšanas pabalsta apmērs ir jānosaka no mēneša vidējās apdrošināšanas iemaksu algas valstī, to nosaka no mēneša vidējās apdrošināšanas iemaksu algas valstī, kas noteikta par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājies apdrošināšanas gadījums.Noteikumu projekta II un III sadaļa paredz noteikt vidējās apdrošināšanas iemaksu algas aprēķināšanas nosacījumus un kārtību bezdarbnieka pabalsta, maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai, norādot formulu, kritērijus atkarībā no veiktā iemaksu apmēra, periodiskuma, pārtraukumiem utml.Noteikumu projekts nosaka vidējās apdrošināšanas iemaksu algas aprēķināšanas nosacījumus, paredzot: periodu, par kuru aprēķināma vidējā apdrošināšanas iemaksu alga, t.i., vidējo apdrošināšanas iemaksu algu valsts sociālās apdrošināšanas pabalstu apmēra noteikšanai aprēķina no apdrošināšanas iemaksu algas par 12 kalendāra mēnešu periodu, šo periodu beidzot divus kalendāra mēnešus pirms tā mēneša, kurā iestājies apdrošināšanas gadījums; vidējās apdrošināšanas iemaksu algas aprēķina formulu vienai kalendārai dienai. Tostarp paredzot valstī noteiktās vidējās apdrošināšanas iemaksu algas piemērošanu pabalstiem: *slimības, vecāku un apbedīšanas pabalstam*, ja noteiktajā 12 mēnešu periodā vai tā daļā persona nav reģistrēta kā valsts sociālās apdrošināšanas iemaksu veicēja, vai valsts sociālās apdrošināšanas iemaksu alga tai nav bijusi atvaļinājuma bez darba algas saglabāšanas dēļ, vidējo algu nosaka *40%* apmērā no valstī noteiktās vidējās apdrošināšanas iemaksu algas; *maternitātes un paternitātes pabalstam,* ja noteiktajā 12 mēnešu periodā vai tā daļā persona nav reģistrēta kā valsts sociālās apdrošināšanas iemaksu veicēja, vai valsts sociālās apdrošināšanas iemaksu alga tai nav bijusi atvaļinājuma bez darba algas saglabāšanas dēļ, vidējo algu nosaka *70%* apmērā no valstī noteiktās vidējās apdrošināšanas iemaksu algas.Maternitātes, paternitātes, vecāku, slimības, apbedīšanas pabalstam kalendāra dienu skaitā neieskaita:* pārejošas darbnespējas dienas (pašnodarbinātajam kalendāra dienu skaitā neieskaita arī periodu par kuru izsniegta darbnespējas lapa A),
* grūtniecības un dzemdību atvaļinājuma dienas,
* bērna tēvam piešķirtā atvaļinājuma dienas,
* atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu dienas (attiecas uz adoptētāju, kura pirms adopcijas aprūpē nodots bērns, audžuģimenes locekli, aizbildni, citu personu, kura saskaņā ar bāriņtiesas lēmumu kopj bērnu),
* bērna kopšanas atvaļinājuma dienas (pašnodarbinātajam kalendāra dienu skaitā neieskaita periodu, kurā nav veikta saimnieciskā darbība, tādēļ, ka ir kopts bērns vecumā līdz 2 gadiem).

Bezdarbnieka pabalsta kalendāra dienu skaitā neieskaita:* Periodus, kuru laikā persona nav bijusi pakļauta apdrošināšanai bezdarba gadījumam (nav darba ņēmējs un iemaksas bezdarba apdrošināšanai nav veiktas un nav jāveic, atrodas bezalgas atvaļinājumā, u.c.),
* kalendāra dienas, kurās 12 mēnešu perioda daļā persona ir atradusies: bērna kopšanas atvaļinājumā; bezalgas atvaļinājumā, kas piešķirts sakarā ar nepieciešamību kopt bērnu; grūtniecības un dzemdību atvaļinājumā.

Noteikumu projekta IV sadaļa nosaka pabalstu pieprasīšanu un piešķiršanu, uzskaitot pabalstu piešķiršanai nepieciešamās ziņas (piemēram, pabalsta pieprasītāja datus, saziņas veidu, Latvijas kredītiestādes vai pasta norēķinu sistēmas konta numuru, ko persona iesniedz VSAA utml.).Noteikumu projekta V sadaļā ir atrunāta pabalstu izmaksas un bezdarbnieka pabalsta atlīdzināšana, nosakot, ka pabalstu izmaksā, pabalstu pārskaitot pabalsta saņēmēja Latvijas Republikas kredītiestādes vai pasta norēķinu sistēmas (PNS) kontā. Pabalstus, kas piešķirti saskaņā ar Latvijas noslēgtu starpvalstu līgumu sociālās drošības jomā vai saskaņā ar Eiropas Parlamenta un Padomes 2004. gada 29. aprīļa regulas (EK) Nr. 883/2004 par sociālās nodrošināšanas sistēmu koordinēšanu, var pārskaitīt uz pabalsta saņēmēja kontu attiecīgajā līgumvalstī vai Eiropas Savienības dalībvalstī, Šveices Konfederācijā vai Eiropas Ekonomikas zonas dalībvalstī, ja to paredz iepriekš minētie līgumi vai regula.Noteikumu projekta VI sadaļa nosaka bezdarbnieka pabalsta atlīdzināšanu. Ja, izpildot attiecīgo tiesas spriedumu, tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu, no darba devēja par labu personai tiek piedzīta un izmaksāta atlīdzība par darba piespiedu kavējumu attiecīgajā bezdarbnieka pabalsta saņemšanas periodā, persona piecu darbdienu laikā pēc atlīdzības par darba piespiedu kavējumu izmaksas informē par to jebkuru VSAA nodaļu.Noteikumu projekts paredz vienādot vidējās apdrošināšanas iemaksu algas aprēķinu no 2020. gada 1. janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts sociālās apdrošināšanas pabalstu saņēmēji: maternitātes pabalsta, paternitātes pabalsta, vecāku pabalsta, slimības pabalsta, bezdarbnieka pabalsta, apbedīšanas pabalsta saņēmēji.Pēc VSAA informācijas 2018.gadā:* maternitātes pabalsta saņēmēju skaits: 16 828 personas;
* paternitātes pabalsta saņēmēju skaits: 10 259 personas;
* vecāku pabalsta saņēmēju skaits: vidēji mēnesī – 22 959 (sievietes – 18 743; vīrieši – 4 216);
* slimības pabalsta saņēmēju skaits: 196 025 (sievietes – 116 487; vīrieši – 79 538);
* bezdarbnieka pabalsta saņēmēju skaits: vidēji mēnesī – 32 283 personas (sievietes – 19 030; vīrieši – 13 252), unikālais skaits – 83 467 personas (sievietes – 48 330; vīrieši – 35 137);
* apbedīšanas pabalsta bezdarbnieka pabalsta saņēmēja nāves gadījumā saņēmēju skaits: 129 (pabalstu skaits – 144); apdrošinātās personas nāves gadījumā 1 780 pabalsta saņēmēji (pabalstu skaits – 2 160); apdrošinātās personas ģimenes locekļa nāves gadījumā 118 pabalsta saņēmēji (pabalstu skaits – 121).
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības tiesības un pienākumus, kā arī veicamās darbības. Noteikumu projekts nerada papildus administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav attiecināms. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, 2019. gada 10. oktobrī ievietojot paziņojumu par noteikumu projektu Labklājības ministrijas tīmekļa vietnē www.lm.gov.lv sadaļā “Sabiedrības līdzdalība” un Ministru kabineta mājaslapā www.mk.gov.lv, lai pirms noteikumu projekta pieteikšanas izsludināšanai Valsts sekretāru sanāksmē dotu iespēju sabiedrībai līdzdarboties noteikumu projekta izstrādes procesā.Sabiedrības locekļi tika aicināti savu viedokli izteikt līdz 2019. gada 25. oktobrim. |
| 2. | Sabiedrības līdzdalība projekta izstrādē | Par noteikumu projektu tika elektroniski saņemts viens iedzīvotāja viedoklis par demogrāfiskās situācijas veicināšanu valstī, ar priekšlikumu - iekļaut normu, ka vecāku pabalstu piešķir lielākajā apmērā, ja nākamais bērns piedzimst līdz pirmais bērns sasniedzis divus ar pus vai trīs gadus, kā arī izvērtēt iespēju pabalsta aprēķināšanai izmantot ilgāku apdrošinātās personas apdrošināšanas iemaksu algas periodu.  |
| 3. | Sabiedrības līdzdalības rezultāti | Noteikumu projekta izstrādes procesā izteiktais priekšlikums netika ņemts vērā, jo noteikumu projekta mērķis pēc būtības ir harmonizēt vidējās apdrošināšanas iemaksu algas aprēķināšanas kārtību, nosakot to vienādu visiem valsts sociālās apdrošināšanas pabalstiem, piemērojot līdzšinējo pabalstu piešķiršamas, aprēķināšanas un izmaksas kārtību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošo institūciju likvidācija vai reorganizācija. Pēc noteikumu spēkā stāšanās to īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

Salmane 67021556

Irena.Salmane@lm.gov.lv